**6. Beszámoló a sportszakmai tanács munkájáról és javaslat a tanács 2019. évi teendőire**

**Felelős: Dencső Blanka**

A 2018/2019-es szezon kezdetén egyértelművé vált az Elnökség számára, hogy szakirányú döntések előkészítésére szükség van egy tanácsadó testületre. Ilyen jellegű tanácsadás korábban is volt, viszont a korábbi gyakorlat szerinti, egyesületből való delegálást, mint érdekképviseleti lehetőség a gyakorlatban sokszor az objektivitást mellőzte az eldöntendő kérdések megszavazásánál és valójában „minden szentnek maga felé húz a keze”-effektus volt, ha egyáltalán aktivitás volt, de a nagyobb baj, hogy nem volt aktivitás, hiába önkéntes alapon jelölték ki a tagokat az egyesületek. Az elején az sem volt tiszta, mit jelent ez a tisztség, ha valaki delegáltként van ebben a testületbe.

**A testület jogosultságai:**

* az adott verseny esetében felmerülő kérdésekben áll rendelkezésre
* szakmai tanácsokkal (edzőket, csapatokat, válogatottakat, elnökséget,…), stratégiai gondolkodással lát el a curling sportág minden területét
* csapatokon átívelően és magát a curling sportág fejlődését általánosságban szem előtt tartó és független (!) testület, amely aktívan ill. proaktívan tesz javaslatokat a sportág fejlesztésére

Operatíve Dencső Blanka, elnökségi tag tartja a kapcsolatot a tanácsadókkal egykapusként az összes terület számára.

A felkért tagok legfőbb jellemzője, hogy aktívak és képben vannak a curling sportág jelenével, már meglévő jelentős hazai és nemzetközi verseny tapasztalatuk van, képesek látni a curling jövőjét, stratégiai gondolkodással rendelkeznek.

A felkérés egy olimpiai ciklusra szól, de évente újraértékelhető.

A csapat része lenne, amennyiben erre sikerül anyagi fedezetet biztosítani, egy külföldi edző részvétele is, aki tapasztalatával, elsősorban online látná el a tanácsadói szerepet.

**A Szakmai Tanácsadó Testület tagjai:**

Belleli Lajos – független: többszörös magyar bajnok, EB résztvevő, a katari szövetség kapitánya, edző

Jakab Zoltán – független: többszörös magyar bajnok, EB résztvevő, edző

Kiss Zsolt – UTE: Kétszeres vegyes páros világbajnok, többszörös magyar bajnok és EB résztvevő, edző

Nagy György – VASAS: Ezüstérmes világbajnok, többszörös magyar bajnok, EB A ligában részt vevő játékos, többszörös Világkupa győztes

Sárdi Péter – FTC: vegyes páros VB résztvevő, magyar bajnok, junior és senior edző

A felkérés 2018. szeptember 23-án ment ki a tagoknak, mindenki elfogadta a felkérést, így 2018. szeptember 25-én meg is alakult a testület.

A testület tagjai a munkájukért lehetőséget kapnak egy általuk vagy az Elnökség által választott külföldi vagy belföldi szakmai rendezvényen való részvételre.

**Eddigi projektek:**

2018. október: Versenyszabályzat módosítására tett javaslatok – belső (Belleli Lajos javaslata, Sárdi Péter javaslata) output: a javaslatok nem kerültek elfogadásra a megvitatás után, így az elnökség tájékoztatva lett róla, de nem igényelt elfogadást

Versenyszabályzat módosítására tett javaslatok véleményezése – külső (Palancsa Zoltán indítványa, Nagy György indítványa) output: minkét javaslat elfogadásra került, az Elnökség ennek megfelelően változtatott a versenyszabályzaton

2019. január: OCSB feljutás változási javaslat véleményezése (Sárdi Péter beadványa) – az SZTT által megvitatott, majd Kiss Bálint sportigazgató által átdolgozott és újra véleményeztetett javaslat beépítésre került a versenyrendszerünkbe

2019. február: Vegyes Páros felkészülési terv véleményeztetése. output: a tanács mind az erőnléti, mint a szakmai felkészülés és versenyek tekintetében megtette szakmai javaslatait az Elnökség felé

2019. február: Támogatási rendszer - Hivatali javaslat véleményeztetése – jelenleg folyamatban

2019. január: Kiss Zsolt kiutazása a jönköping-i Világkupára, amelyen egyeztetett a svéd-magyar mentor program szakmai részéről

**Javaslat a 2019-es feladatokra:**

* Külföldi tanácsadó bevonása, akár a magyar-svéd mentorprogram keretében
* Válogatottak felkészülési tervére tett javaslatok
* Svéd-magyar mentorprogram által kapott fejlesztési anyagok